

 ARHIV REPUBLIKE SLOVENIJE

 Zvezdarska 1, 1127 Ljubljana

**Vabimo vas na redno mesečno predavanje**

**z naslovom**

**Socialni položaj duhovščine na Slovenskem med obema vojnama**

Predavanje bo v četrtek, **11. maja 2023 ob 13. uri**

v prvem nadstropju Arhiva RS na Zvezdarski 1 v Ljubljani.

Predaval bo **dr. Boštjan Guček**.

O vsebini:

Duhovniki so vedno zanimiva družbena skupina, saj hkrati živijo v dveh sistemih, družbi in Cerkvi. S svojo dejavnostjo na svoj način sooblikujejo družbo. Njihovo življenje je vedno del zanimanja tudi šriše javnosti. Vendar prav o duhovnikih v času med obema vojnama ni bilo veliko znanega. Kakšen je bil njihov položaj? Kakšni so bili njihovi odnosi z državnimi in upravnimi oblastmi? Kako so reševali deviacije? Namen disertacije, ki je v razširjeni obliki izšla v zbirki Acta Ecclesiastica Sloveniae pri Inštitutu za zgodovino Cerkve pri Teološki fakulteti Univerze v Ljubljani, je bil prav to: predstaviti položaj duhovnikov med 1. in 2. svetovno vojno.

O predavatelju:

Boštjan Guček je doma iz Preddvora. Po srednji šoli na Gimnaziji Želimlje in maturi je vstopil v bogoslovje in bil posvečen leta 2002. Leto pred tem je diplomiral, leta 2019 pa doktoriral na Teološki fakulteti v Ljubljani. Uredil je *Kroniko duhovnije Trzin do leta 1938* izpod peresa Viktorja Kragla(2015), del *Tolminske župnijske kronike 1914–1922* (2015)in del Spominov Antona Štrancarja (2022) ter napisal nekaj drugih člankov s področja cerkvene zgodovine. Od leta 2007 je župnik v Trzinu.

Vljudno vabljeni!